text: Община Сухиндол зарадва децата с лакомства за 1 юни | Вестник Борба - областен всекидневник, Велико Търново
  Образование Общини Сухиндол
  Община Сухиндол зарадва децата с лакомства за 1 юни
  120 пакета с различни сладки изделия бяха подарени на децата от община Сухиндол по случай 1 юни. Инициативата е на инж. Пламен Чернев, който лично раздаде лакомствата на децата от ДГ "Соня" и малчуганите от Детска ясла "Осми март".
  Днес е и първият ден, в който са отворени детските заведения в общината от началото на пандемията, а децата посрещнаха кмета със специално подготвена програма от песни.
  "Няма нищо по-красиво от детската усмивка! Наша отговорност е всички деца да изживеят своето прекрасно детство и да бъдат възпитавани в дух на родолюбие. Всички ние сме длъжни да осигурим тяхното спокойствие и да им предоставим възможно най-добрите условия за бъдещото им развитие. Нека не звучи клиширано, но действително децата са нашето бъдеще", сподели кметът инж. Пламен Чернев.
  Пакети получиха както децата от Сухиндол, така и тези от населените места в общината.
  ← С много усмивки, песни, танци и забавления с любими герои от приказки във великотърновската детска градина "Соня" отбелязаха Деня на детето
  Арестуваха мъж, пребил ирландец в Г. Оряховица →
  Еньовден в търновската детска градина "Здравец"
  КЪДЕ ИНВЕСТИРАТ ОБЩИНИТЕ ПРЕЗ 2020 Г.: Ремонт на "Градската градина", кризисен център и НЧ "Братя Грънчарови" са сред приоритетните обекти в Г. Оряховица